1. melléklet

a  12/2015.(XI. 25.) önkormányzati rendelethez

A közösségi színterek az Önkormányzat közművelődési feladatait az alábbi formában, módon és mértékben látják el
1. Az öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek.

1.1.Az Önkormányzat a helyi lakosság élet és munkaképességének növelése érdekében, 

1.1.1. tanfolyamokat szervez,

1.1.2. bemutatókat szervez,


      1.1.3. kapcsolat felvételt kezdeményez a Káli-medence Népfőiskolával.

2. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

2.1. Az Önkormányzat együttműködve a lakossággal összegyűjti a település kulturális értékeit,

2.2. Az Önkormányzat törekszik a kulturális értékek kiállításokon, falunapon való bemutatására.

3. Az ünnepek kultúrájának gondozása.

3.1. Az Önkormányzat szervezi a nemzeti és a helyi ünnepek évfordulók programjait és lebonyolítását.

3.2.Az ünnepek alkalmával kiállítást szervez, amelyen bemutatja Balatonhenye hagyományőrző emlékeit,

3.3. A különböző korosztályok eltérő szórakozási és közösségi igényeihez kulturált lehetőségeket biztosít a Művelődési házban.

      4. Az ismeretszerző, az amatőr, alkotó, művelődő közösségek tevékenységének támogatása. 

4.1.Támogatja a helyi amatőr közösségeket, működésükhöz helyiséget biztosít és a pályázaton való részvételüket támogatja.

4.2.Községi könyvtár szolgáltatásaival segíti az ismeretszerzést. 

5. A helyi társadalom kapcsolatrendszerének, közösségi életének érdekérvényesítésének segítése.

5.1.Az Önkormányzat közreműködik abban, hogy Balatonhenye község kulturális értékei közismertté váljanak, erősödjék a helyi tudás a lokálpatriotizmus.

5.2.A helyi információ cseréje útján ösztönzi a helyi érdeket védő és gazdagító összefogásokat, segíti a civil szervezeteket. 

5.3.Az Önkormányzat a civil közösségek önigazgatását, érdekérvényesítését, ösztönző képzésekről, pályázati lehetőségekről információkat szerez be és ösztönzi a civil közösségeket pályázatok benyújtására, a pályázatok benyújtásához segítséget ad.
6. A különböző kultúrák közötti kapcsolatok kiépítésének és fenntartásának segítése.

6.1.Az Önkormányzat együttműködési, művelődési alkalmakat alakít ki a helyi lakosság különböző tevékenységű, korú, nemű, világnézetű közösségeivel, 

6.2. A Községi könyvtár gyűjti a dokumentumokat, segíti a különböző kultúrák anyagainak megőrzését, használata.

7. A szabadidő kulturális célú eltöltéséhez a feltételek biztosítása.

7.1.Az Önkormányzat a lakosság tájékoztatásához, a közösségi művelődéséhez, alkotó tevékenységéhez biztosítja az esztétikus környezetet.

8. Egyéb művelődést segítő lehetőségek biztosítása

8.1.Az önkormányzat tájékoztatást nyújt Balatonhenye község és környéke környezeti és kulturális nevezettességeiről. 

8.2.Kapcsolatot tart a Balaton-felvidéki Nemzeti Park Salföldi Majorságával, a szomszédos települések kulturális intézményeivel.

9. A települési könyvtár közművelődési tevékenységének támogatása

 
9.1. A községi könyvtár a megyei könyvtár szolgáltatásainak az igénybevételével biztosítja a településen a könyvtári szolgáltatást, a települési önkormányzat a megyei könyvtárral megállapodást köt, könyvtári szolgáltató helyet működtet.


9.2. A községi könyvtár a tapolcai könyvtárral kapcsolatot tart fenn a feladatok minél szakszerűbb és hatékonyabb feladatellátás biztosítására.
